'ศิรดาพาชิม ... รีวิวทุกอย่างที่กินได้'

อยู่โหมงานช่วงดึกทีไรท้องมันหิวๆ ฟ้ามืดทีไรนึกถึง 'คั่วไก่รองเมือง' คือเพิ่งจะเคยไปกิน ร้านอยู่ใกล้ๆเจ๊โอวนี่แหละ ซอยข้างๆกัน เข้ามาแล้วอยู่ด้านขวา เอารถเข้าไปไม่ได้นะ ต้องเดินเข้าไปอย่างเดียว

คอมบิเนชั่นในการสั่งคือคั่วไก่และเส้นใหญ่ไก่น้ำ อาหารอาจจะช้าหน่อย แต่คุ้มค่าทุกการรอคอยแน่นอน

เส้นใหญ่ไก่น้ำ หน้าตาดูธรรมดาม๊ากก แต่รสชาตินี่น่ากราบจริงๆ คือน้ำซุปมันกลมกล่อมในรูปที่ดูจืดชืดอ่ะ ไก่หมักที่ใส่ลงไป เป็นแบบเดียวกันกับในคั่วไก่ ซึ่งนุ่มละมุนลิ้นเป็นที่สุด เส้นใหญ่ที่ไม่ติดกันให้เสียอารมณ์ เบาบางเคล้ากับน้ำซุปได้เป็นอย่างดี แปปเดียว หมดชาม แล้วก็นั่งรอคั่วไก่ต่อ

คั่วไก่ เมนูไฮไลท์ของที่นี่ หน้าตาเสิร์ฟมาก็รู้แล้วว่าไม่ธรรมดา กลิ่นหอมเตะจมูกตั้งแต่ชามยังไม่ทีนแปะลงบนโต๊ะ เส้นใหญ่กับไข่เกรียมเล็กๆ หอมอร่อยยันกระเพาะ ไก่นุ่ม จนอยากจะสั่งแยกมากินจริงๆ ชนะตรงที่หอมอร่อยนี่แหละ แถมไม่มันเท่าเจ้าดังที่เยาวราช โอ้ย! เกือบลืมเยาวราชไปเลยอ้ะ